
EPAITEGIETAN IZAPIDETUTAKO ERREKURTSOEI BURUZKO 2024KO MEMORIA
Diputatu nagusiaren ekainaren 30eko 152/2023 Foru Dekretuaren bidez, Arabako Foru Aldundiaren sailak zehaztu ziren 2023-2027 legegintzaldirako. Foru dekretu horren bidez, Berdintasun, Euskara eta Gobernantza Sailari esleitzen zaizkio lege aholkularitza eta letratu defentsa eginkizunak.
Eginkizun horiek edozein jurisdikzio organoren aurrean eta Arbitraje Batzordearen aurrean garatzen dira, eta Lege Aholkularitzako Zerbitzuari esleitzen zaizkio.  Berdintasun, Euskara eta Gobernantza Sailaren egitura organikoa eta funtzionala garatzen ez den bitartean, Aholkularitza Juridikoko Zerbitzuak garatzen dituen eginkizunak Foru Diputatu Nagusiaren Sailaren egitura organikoa eta funtzionala onartu zuen ekainaren 1eko Foru Gobernuaren Kontseiluaren 22/2021 Foru Dekretuaren 12. artikuluan ezarritakoaren arabera arautuko dira. 
Halaber, arlo jakin batzuetan, eginkizun horiek beste sail batzuetako lege aholkularitzei esleituta daude:
· Hirigintza arloan: Lurralde Orekaren eta Lurralde Antolamenduaren Saila: Hirigintzako Planeamendu, Kudeaketa eta Diziplina Atala (Gobernu Kontseiluaren urtarrilaren 30eko 1/2024 Foru Dekretuaren 14.2 art.).
· Desjabetze arloan: Mugikortasun Jasangarriaren eta Bide Azpiegituren  Saila: Lege eta Administrazio Zerbitzua (Gobernu Kontseiluaren urriaren 22ko 47/2019 Foru Dekretuaren 16. art.).
· Arabako Lurralde Historikoko toki erakundeentzako laguntzari dagokionez: Lurralde Orekaren eta Lurralde Antolamenduaren Saila: Laguntza Juridikoaren Atala (Gobernu Kontseiluaren urtarrilaren 30eko 1/2024 Foru Dekretuaren 11. art.).
Arabako Lurralde Historikoko sektore publikoko gardentasun, herritarren parte hartze eta gobernu onaren otsailaren 8ko 1/2017 Foru Arauak ezartzen duenez, foru aldundiak urteko txosten bat argitaratuko du, besteak beste, aurkeztutako administrazioarekiko auzi errekurtsoei buruzkoa.
Betebehar hori betez, memoria honetan 2024an aurkeztu diren eta izapidetzen ari diren errekurtso judizialei buruzko informazioa ematen dugu.. 
· Arabako Foru Aldundian sartu diren gai judizialak: guztira 132 dira. Horri gehitu behar zaizkio lehenago sartu arren, izapidetzen jarraitzen duten errekurtsoak, 175 hain zuzen ere. 

Jarduketa judizialak administrazioarekiko auzietako, arlo zibileko, merkataritzako eta gizarte arloko jurisdikzioetako epaitegi eta auzitegietan gauzatu dira.

Hauek dira 2024an sartu diren gaiak:	

	Administrazioarekiko auzia
	73

	Zibila eta Merkataritzakoa
	41

	Gizarte arlokoa
	16

	Penala
	2



Errekurtsoaren xede diren gaien azterketari helduz, kopuruari dagokionez garrantzitsuenak honako hauek dira: Ogasun Publikoaren eta Zergen arloan epaitutako gaiei dagozkienak , % 38,10;  gizarte gaiei dagozkienak (batez ere desgaitasun-mailari, prestazio ekonomikoei eta mendetasunari dagozkienak), % 19,20; eta Foru Aldundiaren eta haren erakunde autonomoen zerbitzura dauden langileei dagozkienak, % 18,90. Garraioen, ehizaren, errepideen eta animalien osasunaren arloko zehatzeko ahalmenari eta baimenei dagokienez, epaitutako gaiak % 10,40 dira. Ondasunen araubide juridikoari, hirigintzari eta desjabetzeei buruz epaitutako gaiak % 5,20 dira, eta ondare erantzukizunari lotutakoak, % 4,20. Administrazio kontratazioan epaitutako gaiei dagokionez, ehunekoa % 2,90 da, eta arlo zibileko, lan eta gizarte arlokoa % 2,3, eta dirulaguntzen eta eskumenen arlokoa, % 1,10.
Hauek izan ziren auzi judizialen eraginpeko sailak:
	Diputatu Nagusia
	

	Lurralde Oreka eta Lurralde Antolamendua
	%6

	Ekonomia Grapena eta Jasangarritasuna
	%1

	Ogasuna, Finantzak eta Aurrekontuak
	%38

	Berdintasuna, Euskara eta Gobernantza
	

	Enplegua, Merkataritza, Turismoa eta Foru Administrazioa
	%18

	Nekazaritza
	%2

	Mugikortasun Jasangarria eta Bide Azpiegiturak
	%12

	Kultura eta Kirola
	%1

	Gizarte Politikak
	%22

